open-index/open-wikipedia-markdown huggingface dataset:
Էմմա Ծատուրյան

**Էմմա Աղաբեկի Ծատուրյան** (), հայ խմբավար, մանկավարժ, ՀԽՍՀ արվեստի վաստակավոր գործիչ (1967)։

## Կենսագրություն
[մինի|Էմմա Ծատուրյանի հուշատախտակը [Հայաստանի երգչախմբային ընկերություն|Հայաստանի երգչախմբային ընկերության շենքի պատին]]

1951 թվականին ավարտել է Երևանի պետական կոնսերվատորիան, 1982 թվականից՝ պրոֆեսոր։ 1949-1959 թվականներին եղել է Հայաստանի պետական երգչախմբի դիրիժոր-խմբավար։ 1958-1982 թվականներին դասավանդել է ՀՊՄԻ-ում։ Հայաստանի երգչախմբի ընկերության հիմնադիրներից է։ 1968 թվականից՝ Արամ Տեր-Հովհաննիսյանի անվան երգչախմբի գեղարվեստական ղեկավար, 1975-1987 թվականներին՝ նախագահ։ 1987 թվականից՝ Հայաստանի երաժշտական ընկերության նախագահ։ 1977-1987 թվականներին, 1990-1991 թվականներին եղել է հայկական ժողովրդական երգի-պարի համույթի գեղարվեստական ղեկավար։

## Պարգևներ
* ՀԽՍՀ արվեստի վաստակավոր գործիչ (1967)
* ՀԽՍՀ ժողովրդական արտիստ (1982)
* ՀԽՍՀ Պետական մրցանակ (1985)
* Հոգևոր երաժշտության միջազգային փառատոնի 1-ին մրցանակ (1994)

## Ստեղծագործություններ
* Ութամյա դպրոցի ծրագրեր 1962-63 ուսումնական տարվա համար։ Երգ-երաժշտություն (I-VIII) դաս, Ծատուրյան Էմմա Աղաբեկի, Երևան, Հայպետուսմանկհրատ, 1962։
* Մանկական խմբերգերի ժողովածու։ Ծատուրյան Էմմա Աղաբեկի, Սանդալջյան Գ., Երևան, Հայպետհրատ, 1964։
* Սովետական հանրապետական տոն։ Ծատուրյան Էմմա Աղաբեկի, Կուլտուրայի մինիստրություն ՀԽՍՀ, Երևան, ՀԿԿ Կենտկոմի հրատարակչություն, Ա. թ.:
* Հայկական ժողովրդական երգեր։ Թաթուլ Ալթունյանի մշակմամբ, երգի-պարի անսամբլի համար, Ալթունյան Ռուբեն Թաթուլի, Ծատուրյան Էմմա Աղաբեկի, Երևան, «Սովետական գրող», 1981։
* Հայաստանի երգչախմբային ընկերության 25 տարին։ Ծատուրյան Էմմա Աղաբեկի, Սարգսյան Ա., Երևան, «Սովետական գրող», 1988։

## Ծանոթագրություններ

## Արտաքին հղումներ
* Հայկ Նահապետից հետո, Էմմա Ծատուրյան

Կատեգորիա:ՀԽՍՀ ժողովրդական արտիստներ
Կատեգորիա:ՀՀ արվեստի վաստակավոր գործիչներ
Կատեգորիա:Հայ երաժիշտներ
Կատեգորիա:Հայ խմբավարներ
Կատեգորիա:Հայ մանկավարժներ
Lights Down Low

«**Lights Down Low**», ամերիկացի երգիչ-երգահան և երաժշտական պրոդյուսեր Բեյ Մեյջորի երգն է, համագործակցությամբ ամերիկացի ռեփեր Վակա Ֆլոկա Ֆլեյմի հետ։ Այն թողարկվել է 2012 թվականի մարտի 23-ին RCA Records լեյբլի կողմից։ Երգի հեղինակներն են Բեյ Մեյջորը և Վակա Ֆլոկա Ֆլեյմը։ Բեյ Մեյջորը նաև երգի պրոդյուսերն է։ Երգի տեսահոլովակը թողարկվել է 2012 թվականի մայիսի 21-ին։

## Երգացանկ
;Թվային ներբեռնում

## Հիթ շքերթներ

## Թողարկման պատմություն

## Ծանոթագրություններ

## Արտաքին հղումներ
* Երգի տեսահոլովակը ՅուԹուբում

Կատեգորիա:2011 երգեր
Կատեգորիա:2012 սինգլներ
Կատեգորիա:Մեյջոր Ալիի երգեր
Կատեգորիա:Վակա Ֆլոկա Ֆլեյմի երգեր
Լեպտոնային թիվ

**Լեպտոնային թիվ**, լեպտոնների և հակալեպտոնների թվերի տարբերությունը տվյալ ֆիզիկական համակարգում։ 
Ըստ պայմանավորվածության, լեպտոններին վերագրվում է +1 լեպտոնային թիվ, հակալեպտոններին՝ &minus;1, ոչ լեպտոնային մասնիկներին՝ 0։ 
::L = n_{\ell} - n_{\overline{\ell}}
Լեպտոնային թիվը ադիտիվ (գումարվող) քվանտային թիվ է, ինչը նշանակում է, որ այն պահպանվում է փոխազդեցությունների ժամանակ (ի հակադրություն բազմապատկական (մուլտիպլիկատիվ) քվանտային թվերի, ինչպես, օրինակ, զույգությունը, որոնց դեպքում պահպանվում է արտադրյալը)։

Լեպտոնային թվից բացի, սահմանվում են նաև **լեպտոնային ընտանիքի թվեր**․ 
* - **էլեկտրոնային թիվ**՝ էլեկտրոնի և էլեկտրոնային նեյտրինոյի համար,
* - **մյուոնային թիվ**՝ մյուոնի և մյուոնային նեյտրինոյի համար,
* - **տաոնային թիվ**՝ տաու մասնիկի (տաոնի) և տաու-նեյտրինոյի համար։
Դրանց վերագրվող արժեքները նույնն են՝ +1 համապատասխան ընտանիքի համար, &minus;1 հակամասնիկի համար, 0՝ այլ ընտանիքների կամ ոչ լեպտոնային մասնիկների համար։

## Տես նաև
* Լեպտոն
* Բարիոնային թիվ

## Աղբյուրներ
*
*
*

Կատեգորիա:Լեպտոններ
Կատեգորիա:Պահպանման օրենքներ
Կատեգորիա:Տարրական մասնիկների ֆիզիկա
Կատեգորիա:Քվանտային թվեր
Գրանադայի ամիրայություն

**Գրանադայի ամիրայություն** (` Իմարաթ Ղռանատա), հայտնի նաև որպես **Գրանադայի Նասրիների Թագավորություն** (իսպ.՝ Reino nazarí de Granada), արաբական պետություն Պիրենեյան թերակղզու հարավում։ Եղել է վերջին արաբական տերությունը Եվրոպայում։ Հիմնադրվել է 1238 թվականին, երբ մի քանի տարի առաջ Ալ-Մոհադների հարստության վերջին խալիֆ Մուհամմադ ալ Նասիրը Լաս Նավաս դե Տոլոսայի ճակատամարտում պարտություն է կրում քրիստոնյա թագավորությունների միացյալ զորքի կողմից։

Պետության պաշտոնական լեզուն եղել է արաբերենը։

## Սուլթանների ցանկ

Կատեգորիա:Գրանադայի ամիրայություն
Կատեգորիա:Պիրենեյան թերակղզու պատմական երկրներ
Անմահ սիրեցյալը

**«Անմահ սիրեցյալը»** (), Լյուդվիգ վան Բեթհովենի կյանքի մասին պատմող ֆիլմ։

## Սյուժե
1827 թվականին՝ երաժշտի մահից հետո, նրա ընկերն ու քարտուղարը՝ Անտոն Շինդլերը, որոշում է գտնել այն առեղծվածային կնոջը, որի մասին հիշատակվում է Բեթհովենի կողմից գրված և նրա թղթերի միջից պատահականորեն հայտնաբերված նամակում, քանի որ երաժիշտը նրան է կուտակել իր ունեցվածքը։
Շինդլերը իր փնտրտուքներում լինում է տարբեր տեղեր, հանդիպում է տարբեր կանանց, ում հետ կոմպոզիտորն ունեցել է սիրային կապեր։ Հանդիպումների ժամանակ նա բացահայտումներ է անում Բեթհովենի մասին, որոնք մինչ այդ անհայտ էին։

Վերջում պարզվում է, որ առեղծվածային կինը, ում ողջ կյանքում սիրել ու պաշտել է Բեթհովենը, շատ ավելի մոտ է եղել Շինդլերին ու ավելի հեշտ էր նրան գտնել։

Ֆիլմում հնչում են հատվածներ անմահ երաժշտի տարբեր ստեղծագործություններից, որոնք ավելի դրամատիկ են դարձնում Բեթհովենի ապրումների ցուցադրումը ֆիլմում։

## Դերերում
* Գարի Օլդմեն- *[[Բեթհովեն]]*
* Իզաբելլա Ռոսսելլինի - *Աննա-Մարի Էրդդեդի*
* Կրաբբե Յերուն - *[[Անտոն Շինդլեր]]*
* Մարկո Հովշնայդեր - *[[Կարլ Բեթհովեն]]*
* Իոհաննա Տեռ Ստեեգե - *Իոհաննա Ռայս*

## Փաստեր
* Սկզբում դերը նախատեսված էր Էնթոնի Հոփքինսի համար, սակայն պրոդյուսերներն ընտրում են Գարի Օլդմենին, որը նույնպես նվագում է։
* Ֆիլմի բոլոր տեսարաները նկարահանվել են Պրահայում։
* Ֆիլմում հնչող երաժշտությունը կատարվում է Լոնդոնի սիմֆոնիկ նվագախմբի կողմից։

## Ծանոթագրություններ

## Արտաքին հղումներ
* 
* «Անմահ սիրեցյալը» 
* «Անմահ սիրեցյալը» 

Կատեգորիա:1990-ականների ամերիկյան ֆիլմեր
Կատեգորիա:1994 դրամա ֆիլմեր
Կատեգորիա:1994 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական երաժշտական ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Ֆիլմեր հաշմանդամության մասին
Կատեգորիա:Columbia Pictures ֆիլմեր
Կատեգորիա:1990-ականների բրիտանական ֆիլմեր
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Բալթյան լեզուներ

thumb|270px|
**Բալթյան լեզուներ** - լեզուների խումբ, պատկանում է հնդեվրոպական լեզվաընտանիքին։ Ավելի քան 4.5 միլիոն մարդ խոսում է բալթյան լեզուներով։ Ավելի տարածված է եղել Լատվիայում, Լիտվիայում, իսկ այժմ Լեհաստանում, Ռուսաստանի հյուսիս-արևմուտքում (Կալինիգրադի մարզ) և Բելառուսի հյուսիս-արևմուտքում, ավելի վաղ նաև Վոլգա գետի վերին մասում (VII-XI դարեր), Օկայի ավազանում,Դնեպրի մոտ։ Լեզվախումբը ներառում է կենդանի 2 լեզուներ (Լատվիայի և Լիտվիայի ճյուղերը)։ Բալթյան լեզուները բնութագրվում են բացառիկ արխայիզմով։
300px|մինի|աջից|Բալթյան լեզուների բաշխումը

## Դասակարգում
* Արևելաբալթիական լեզվախումբ
# Վաղ-արևելաբալթիական լեզվախումբ
# Զեմգալական լեզվախումբ
# Լիտվական լեզվախումբ
# Լատիշական լեզվախումբ
* Արևմտաբալթիական լեզվախումբ
# Պրուսա-Յատվիական լեզվախումբ

## Պատմություն
Մի շարք բալթիական և սլավոնական լեզուների սկզբնական նմանություններ թույլ են տալիս լեզուները միավորել բալթո-սլավոնական լեզվախմբի մեջ կամ ենթադրել, որ այս լեզուները կապված են։ Մի շարք հնդեվրոպական լեզուներ ուսումնասիրողներ բացառում են այս լեզուների կապը։ Միաժամանակ օգտագործվում է բալթո-սլավոնական լեզուների կապի տերմինը, որպես ազգակից լեզուներ, դրանք առանձնանում են ոչ թե սկզբունքորեն այլ կառուցվածքային տիպաբանական նմանություններով, որոնք առաջացել են նույն աշխարհագրական տարածքում երկար ժամանակ շփման հետևանքով։ Ժամանակակից լեզուների համար ավելի սովորական ու գործածական են սլավոնական ու բալթիական խմբերի արևմտյան ու արևելյան ճյուղերի առանձնացումը։
Չնայած դրան բալթիական և սլավոնական լեզուները մոտիկ են միմյանց.նույն բարբառների շարունակությունը միմյանց բնութագրող համապատասխանությունն է, սլավոնական և բալթիական լեզուներում հանդիպում է հնչերանգային նման տարբերություն՝ սլավոնական օ-ն համապատասխանում է բալթիական ա-ին։

## Աղբյուրներ
* Дини П. У. Балтийские языки. Под ред. В. Н. Топорова. Москва: ОГИ, 2002.
* Топоров В. Н. Балтийские языки // Лингвистический энциклопедический словарь. Москва, 1990

## Արտաքին հղումներ
* Բալթյան լեզուներ 
* Քարտեզներ բալթյան լեզուներով 

Կատեգորիա:Բալթյան լեզուներ
Կատեգորիա:Հնդեվրոպական լեզուներ
Լազարյան ճեմարանի թատրոն

**Լազարյան ճեմարանի թատրոն**, 1858 թվականի դեկտեմբերին Լազարյան ճեմարանի և Մոսկվայի համալսարանի հայ, ինչպես և ռուս ու վրացի ուսանողների մասնակցությամբ կազմակերպվել է հայկական թատրոն։

## Թատրոնի հիմնադիրներ
* Վ. Շահխաթուն֊յան
* Միքայել Տեր-Գրիգորյան
* Սեդրակ Մանդինյան
* Ա. Քիշմիշյան
* Հովհաննես Գուրգենբեկյան
* Նիկողայոս Ալադաթյան
* Գ. Երիցփոխյան
* Սմբատ Շահազիզ
* Գրիգոր Քուչարյան
* Նիկողայոս Փուղինյան
* Մ. Բուրջալյան

Ճեմարանում սովորելու տարիներին նրա թատերական կյանքին ակտիվորեն մասնակցել է Կ. Մ. Ալեքսեևը (Կ. Ս. Ստանիսլավսկին)։

## Թատրոնի ներկայացումները
Ներկայացումները տեղի էին ունենում ճեմարանի դահլիճում, Սեկրետարյովի թատրոնում, ինչպես և մասնավոր տներում։ Ուսանողական թատրոնը բացվել է 1859 թվականի հունվարի 27-ին, Մ. Ստեփանյանի առանձնատան դահլիճում։ Ներկայացվել են Ս. Վանանղեցու «Արիստակես» («Ներսես Մեծ») ողբերգությունը և Ն. Ալադաթյանի «Վայ իմ կորած հիսուն ոսկին» կատակերգությունը։ Թատրոնի գոյության միայն առաջին տասնամյակում (1859—1868) խաղացված շուրջ երեսուն պիեսների գերակշռող մասի հեղինակները Լազարյան ճեմարանի ուսանողներ էին։ Բեմադրվել են Ս. Շահազիզի «Կովարար-Կիրակոս», Մ. Տեր-Գրիգորյանի «Ժլատ», Ն. Փուղինյանի «Դալալ Ղաղո», Ա. Քիշմիշյանի «Քաղքի ադաթը փոխվիլ է», Դ. Երիցփոխյանի «Հնարագետ կինը», Դ. Քուչարյանի «Ահա ազգասերները» կենցաղային կատակերգությունները, Մ. Պատկանյանի «Միջի մարդ կամ մոցիքուլ», Դ. Սունդուկյանի «Գիշերվան սաբրը խեր է» վոդևիլները, Ս. Հեքիմյանի «Սամել կամ Կրոնք և տիրասիրություն», Խ. Գալֆայանի «Արշակ Երկրորդ» պատմական ողբերգությունները։

## Հայ ուսանողների մասնակցությունը ներկայացումներին
Հայ ուսանողները մասնակցել են նաև ռուսերեն ներկայացումներին։ 19-րդ դարի 80-ական թվականներից սկսած նրանք ակտիվորեն մասնակցել են Պ. Ադամյանի, Գ. Պետրոսյանի, Հ. Աբելյանի, Ա. Վրույրի, Օ. Սևումյանի և այլոց հյուրախաղերի կազմակերպմանը։ Լազարյան ճեմարանը 1921 թվականից վերածվեց Խորհրդային Հայաստանի կուլտուրայի տան, ուր շուրջ քառորդ դար գործեց Հայկական պետական դրամատիկական ստուդիան (տես նաև Թատերական ստուդիաներ)։ Գրկ. Թերզիբաշյան Վ., Հայ դրամատուրգիայի պատմություն, գիրք 1, Երևան, 1959։

Կատեգորիա:Ռուսաստանի հայկական թատրոններ
Կատեգորիա:Մոսկվայի թատրոններ
Լա Պուեբլա դե Կասալյա

**Լա Պուեբլա դե Կասալյա** (իսպ.՝ La Puebla de Cazalla), բնակավայր և մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է *Կամպանիյա դե Մորոն ի Մարչենա* շրջանում։ Տարածքը կազմում է 188 կմ2։ Բնակչությունը՝ 11434 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 68 կմ։

## Ժողովրդագրություն

## Ծանոթագրություններ

## Արտաքին հղումներ
* Պաշտոնական էջը
* Página Oficial del Ayuntamiento
* La Puebla de Cazalla.

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Սևիլյա պրովինցիայի մունիցիպալիտետներ
Լազերային կապ

**Լազերային կապ**, օպտիկական կապ, օպտիկական տիրույթի էլեկտրամագնիսական տատանումներով իրագործվող կապ։ Ռադիո և հաղորդալարային կապի գոյություն ունեցող համակարգերի համեմատությամբ Լազերային կապը օժտված է երկու հիմնական առավելություններով՝ լուսային տիրույթի հաճախային հարստությամբ
(հավասար տեխնիկական հնարավորությունների դեպքում Լազերային կապը թույլ է տալիս տասնյակ հազար անգամ մեծացնել հեռախոսակապի կանալների և հեռուստածրագրերի թիվը) և հաղորդման տարածական նեղ ուղղորդվածությամբ (այս հանգամանքը հնարավորություն է ընձեռում վւոքր հզորություններով հեռավոր կապ իրագործել)։ Բաց գծերով (մթնոլորտային) Լազերային կապի ամենալուրջ թերությունը օդերևութաբանական պայմաններից ունեցած կախումն է. մառախուղը, ձյունը կամ պարզ եղանակի դեպքում օդի շերտերի անկանոն հոսանքները (տուրբուլենտությունը) զգալիորեն նվազեցնում են Լազերային կապի հուսալիությունը։ Այդ հանգամանքը խթանել է փակ կանալներով (լուսատարային) Լազերային կապի հնարավորությունների ուսումնասիրությունը։ Առավել հեռանկարային է ապակե մանրաթելային Լազերային կապ, քանի որ այդպիսի կանալը (բազմաջիղ ճկուն կաբելի տեսքով) զերծ է ինչպես մթնոլորտի, այնպես էլ արտաքին էլեկտրամագնիսական դաշտերի ազդեցությունից։ Մթնոլորտային Լազերային կապի իրագործման փորձերն սկսվել են 1962 թվականին (ԱՄՆ)։ Առաջին փորձնա-շահագործական հեռախոսային (բազմականալ) գծերը գործարկվել են 1967—1968 թվականին, Մոսկվայում և Հայաստանում (Երևան-Բյուրական տեղամասում)։ Դրանցում օգտագործվել է անընդհատ գործողության հեւիում-նեոնային լազեր։

Կատեգորիա:Հեռահաղորդակցություն
Լա Պուեբլա դել Ռիո

**Լա Պուեբլա դել Ռիո** (իսպ.՝ La Puebla del Río), բնակավայր և մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է *Մեծ Սևիլյա* շրջանում։ Տարածքը կազմում է՝ 377 կմ2։ Բնակչությունը՝ 12210 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 14 կմ։

## Ժողովրդագրություն

## Արտաքին հղումներ
* պաշտոնական կայք
* PueblaDelRio.com 
* La Puebla del Río
* El Corpus Christi en La Puebla del Río
* Página de La Puebla del Río 

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Սևիլյա պրովինցիայի մունիցիպալիտետներ
Հայոց ցեղասպանության հուշակոթող (Սիդնեյ)

**Հայոց ցեղասպանության հուշակոթող**, հուշակոթող Ավստրալիայի Սիդնեյ քաղաքում Մաքուարի այգու հայկական գերեզմանոցի տարածքում։

## Պատմություն
Հուշակոթողը կառուցվել է ի հիշատակ հայոց ցեղասպանության զոհերի։ Հուշարձանը կառուցվել է Սիդնեյի հայկական Սուրբ Հարություն եկեղեցու և Հույսի հայկական ընկերության ջանքերով։ Քանդակը բաղկացած է երկու քարե սալով շրջապատված մեծ երկաթե խաչից։ Հուշարձանը կանգնեցվել է Ամենայն հայոց կաթողիկոս Վազգեն Առաջինի աջակցությամբ և Ավստրալիայի Թեմի առաջնորդ եպիսկոպոս Աղան Բալիոզյանի օրհնությամբ և կառուցվել է Մերձավոր Արևելքի հայ համայնքի և Սիդնեյ հայկական եկեղեցու օժանդակությամբ։

## Ծանոթագրություններ

Կատեգորիա:Ավստրալիայի հայկական հուշարձաններ
Կատեգորիա:Հայոց ցեղասպանության հուշարձաններ
Արգենտինայի դրոշ

**[[Արգենտինա]]յի դրոշը**, ուղղանկյուն պաստառ երկու կապույտ և մեկ սպիտակ (մեջտեղում) գույնի հորիզոնական շերտերով, լայնքի և երկայնքի 9։14 հարաբերակցությամբ։ Ընդունվել է 1812 թվականի փետրվարի 27-ին։ Դրոշը ստեղծել է Մանուել Բելգրանոն։

Պետական դրոշների և խորհրդանիշների մեկնաբանման բազմաթիվ տարբերակներ և կարծիքներ  գոյություն ունեն։ Համաձայն դրանցից մեկի՝ Դրոշին սպիտակ ամպերով ծածկված կապույտ երկինքն է և ծագող մայիսյան արևը։ Իսկզբանե եղել է  հերիզոնական գիծ, իսկ 1818թ. ավելացել է նաև մայիսյան արևը, որը խորհրդանշում է ինկերի արևի աստծուն:Այն մայիսյան անվանումն է ստացել ի պատիվ 1810թ. Արգենտինայում տեղի ունեցած մայիսյան հեղափոխության։

Կատեգորիա:1812 դրոշներ
Կատեգորիա:Ազգային դրոշներ
Կատեգորիա:Արգենտինայի պետական խորհրդանիշեր
Վենեսուելայի դրոշ

**[[Վենեսուելա]]յի դրոշը**, Վենեսուելայի խորհրդանիշերից է։ Այն ընդունվել է 2006 թ. մարտի 12-ին։ Լայնքի և երկայնքի հարաբերակցությունը 2։3 է։

Կատեգորիա:2006 դրոշներ
Կատեգորիա:Ազգային դրոշներ
Կատեգորիա:Վենեսուելայի պետական խորհրդանիշեր
Վալվերդե դե Կամպոս

**Վալվերդե դե Կամպոս** (), բնակավայր և մունիցիպալիտետ Իսպանիայում։ Մտնում է Վալյադոլիդ պրովինցիայի մեջ (Կաստիլյա և Լեոն ինքնավար համայնքում)։ Մունիցիպալիտետը գտնվում է Տյերե դե Մեդինայի շրջանի կազմում։ Զբաղեցնում է 21.22 կմ²։ Բնակչությունը 121 մարդ (2010)։ Պրովինցիայի վարչական կենտրոնից գտնվում է 42 կմ հեռավորության վրա։
մինի

## Ծանոթագրություններ

Կատեգորիա:Իսպանիայի բնակավայրեր
Կատեգորիա:Կաստիլիա և Լեոնի բնակավայրեր
Կատեգորիա:Վալյադոլիդ պրովինցիայի բնակավայրեր
Թայնի Թեմպա

**Պատրիկ Չուկվումեկա Օկոգվու** (, ), ավելի հայտնի է **Թայնի Թեմպա** () բեմական անվամբ, բրիտանացի ռեփեր, երգերի հեղինակ և երաժշտական պրոդյուսեր։

## Կարիերա
Երաժշտական կարիերան սկսել է 2005 թվականին՝ թողարկելով «Chapter 1 Verse 1-22» միքսթեյպը։ 2007 թվականին հիմնադրել է իր Disturbing London Records ձայնագրման լեյբլը, իսկ 2009 թվականին ստորագրել է պայմանագիր Parlophone ձայնագրման լեյբլի հետ և դարձել դրա անդամ։ 2010 թվականի հոկտեմբերին թողարկել է իր առաջին՝ «Disc-Overy» անվանումը կրող ստուդիական ալբոմը, որը գլխավորել է Բրիտանիայի ալբոմների հիթ շքերթը։ Այդ ալբոմի երգացանկում ընդգրկված «Pass Out» և «Written in the Stars» երգերը գլխավորել են բրիտանական սինգլների հիթ շքերթը։

2012 թվականի «GQ» ամսագիրը Թեմպային անվանել է ամենաոճային տղամարդ։ 2013 թվականի նոյեմբերին վաճառքի է դուրս եկել նրա երկրորդ ալբոմը՝ «Demonstration»-ը։ Թեմպան իր մասնակցությունն է ունեցել այնպիսի հիթային երգերում, որոնցից են` «Earthquake» (Labrinth), «R.I.P.» (Ռիտա Օրա), «Tsunami (Jump)» (DVBBS և Borgeous), «Crazy Stupid Love» (Շերիլ Քոուլ), «Turn the Music Louder (Rumble)» (KDA) և այլն։

## Սկավառակագրություն
### Ստուդիական ալբոմներ
*«Disc-Overy» (2010)
*«Demonstration» (2013)
*«Youth» (2017)

## Ծանոթագրություններ

## Արտաքին հղումներ
*Պաշտոնական կայք

Կատեգորիա:1988 ծնունդներ
Կատեգորիա:Brit Awards մրցանակի դափնեկիրներ
Կատեգորիա:Անգլիացի ռեփերներ
Կատեգորիա:Բեմական կեղծանուններ
Կատեգորիա:Բրիտանացի երաժիշտներ
Կատեգորիա:Բրիտանացի երգահաններ
Կատեգորիա:Բրիտանացի երգիչներ
Կատեգորիա:Երաժշտական պրոդյուսերներ
Կատեգորիա:Լոնդոն քաղաքում ծնվածներ
Կատեգորիա:Նոյեմբերի 7 ծնունդներ
Հարավային Ջորջիայի և Հարավային Սանդվիչյան կղզիների դրոշ

**[[Հարավային Ջորջիա և Հարավային Սանդվիչյան կղզիներ]]ի դրոշը** Հարավային Ջորջիայի և Հարավային Սանդվիչյան կղզիների պետական խորհրդանիշներից է։ Ընդունվել է 1970 թվականի հոկտեմբերի 10-ին։ Լայնքի և երկայնքի հարաբերակցությունը 1։2 է։

Կատեգորիա:1985 դրոշներ
Կատեգորիա:Հարավային Ջորջիա և Հարավային Սանդվիչյան կղզիներ
Կատեգորիա:Մեծ Բրիտանիայի դրոշներ
Բոլիվիայի դրոշ

**[[Բոլիվիա]]յի դրոշը**, Բոլիվիայի Հանրապետության պետական խորհրդանիշներից է։ Այն սահմանված է Բոլիվիայի Հանրապետության Սահմանադրությամբ և դրոշի մասին օրենքով։ Կազմված է կարմիր, դեղին, կանաչ գույներից (վերևից ներքև)՝ հորիզոնական հավասարաչափ շերտերով, լայնքի և երկայնքի 15։22 հարաբերակցությամբ։ Կարմիր գույնը խորհրդանշում է իրենց պայքարը հանուն անկախության, դեղինը` երկրի հարուստ ռեսուրսները , կանաչը` հարուստ բուսական աշխարհը, նաև հույս։

Կատեգորիա:1851 դրոշներ
Կատեգորիա:Ազգային դրոշներ
Կատեգորիա:Բոլիվիայի պետական խորհրդանիշեր
Բրազիլիայի դրոշ

**[[Բրազիլիա]]յի դրոշը**, Բրազիլիայի պետական խորհրդանիշներից մեկն է։ Ընդունվել է 1992 թվականի մայիսի 11-ին։ Լայնքի և երկայնքի հարաբերակցությունը 7։ 10 է։

Կատեգորիա:Ազգային դրոշներ
Կատեգորիա:Բրազիլիայի պետական խորհրդանիշեր
Կատեգորիա:1992 դրոշներ
Գայանայի դրոշ

**Գայանայի դրոշը**, Գայանայի Հանրապետության պետական խորհրդանիշերից է։ Ընդունվել է 1996 թվականի մայիսի 26-ին։

## Դրոշի այլ տարբերակներ

Civil Air Ensign of Guyana.svg|
Naval ensign of Guyana.svg|


Կատեգորիա:1996 դրոշներ
Կատեգորիա:Ազգային դրոշներ
Կատեգորիա:Գայանայի պետական խորհրդանիշեր
Կոլումբիայի դրոշ

**[[Կոլումբիա]]յի դրոշը**, Կոլումբիայի Հանրապետության խորհրդանիշերից է։ Այն ընդունվել է 1863 թ. նոյեմբերի 26-ին։ Լայնքի և երկայնքի հարաբերակցությունը 2։ 3 է։

## Նմանատիպ դրոշներ

Flag of Armenia.svg|Հայաստանի դրոշը
Flag of Venezuela.svg|Վենեսուելայի դրոշը


Կատեգորիա:Ազգային դրոշներ
Կատեգորիա:Կոլումբիայի պետական խորհրդանիշեր
Կատեգորիա:1863 դրոշներ
Լուսավորականություն

**Լուսավորականությունը** սոցիալական, գաղափարական շարժում է, որը պայքարում է ֆեոդալիզմի, կաթոլիկական եկեղեցու դեմ, բարձրացնում գիտության և գիտելիքի դերը հասարակության մեջ։ Այն սկսվել է տասնյոթերորդ դարում՝ սկիզբ դնելով բանականության հաղթարշավին։ Մի կողմից այն «հանում էր մարդուն անչափահասության վիճակից», բարձրացնում անհատի դերը, իսկ մյուս կողմից, ինչպես նշում է Ադորնոն. «ձգտում էր կործանել առասպելները և երևակայությունը գիտելիքի միջոցով»։ Սակայն, ինչպես իրավացիորեն շարունակում է Հաբերմասը. «Լուսավորականությունը կարելի էր համարել հաջողված, եթե արմատներից հեռանալը դառնար ազատում ( իմա` առասպելից - Ն. Մ.)»։ Այնինչ, ներկայիս համաշխարհային պատմությունը փաստում է, որ մեկ առասպելն իրական դառնալով, սկիզբ է դնում մեկ այլ առասպելի, տեղի է ունենում հեռացում արմատներից և ընդլայնվում է համաշխարհայնացման սահմանները։ Եթե մինչև լուսավորականության շրջանը առասպելը երևակայության ծնունդ էր, ապա լուսավորականությունից սկսած և մինչև այսօր` գիտելիքի։ Ըստ էության, գիտությունների զարգացումը (կենսաբանություն, մեխանիկա, ֆիզիկա) կասկածի է ենթարկում առասպելականը՝ տեղ տալով փաստարկված գիտելիքին, որն անհասկանալին դարձնում է հասկանալի՝ մարդուն ազատելով հեղինակապաշտությունից։ Արդյունքում ձևավորվում է քաղաքացիական գիտակցություն՝ կրոնական ինքնությունից անցում կատարելով քաղաքացիական ինքնությանը։ Անգլիայում լուսավորականության ներկայացուցիչներն են՝ Ջ. Լոկը, Ա. Կոլինզ, Ֆրանսիայում՝ Վոլտեր, Դիդրո, Ռուսո, Մոնտեսքյոն։ Լուսավորականությունը մեզ մոտ սկսվել է շատ ավելի ուշ, տասնութերորդ դարի սկզբին։ Մխիթարյան միաբանությունը լուսավորության տարածման սկզբնավորողներից մեկն է։ Ունենալով կաթոլիկների հովանավորությունը՝ մխիթարյանները հրատարակում էին գրքեր, կատարում ուսումնասիրություններ։ Հրատարակված գրքերից է Հ.Մ. Չամչեանի «Պատմություն հայոց» երեք հատորները, Հ. Ղ. Ինճիճեանի «Հնախոսութիւն հին Հայաստանեայց աշխարհի», «Դարապատում», «Ստորագրութիւն հին Հայաստանեայց»։

Կատեգորիա:Գիտելիք
Կատեգորիա:Մշակույթ
Կատեգորիա:Հասարակություն
Կատեգորիա:Լուսավորության դարաշրջան
Պերուի դրոշ

**[[Պերու]]ի դրոշ** կարմիր և սպիատակ, հավասարաչափ ուղղաձիգ շերտերով ուղղանկյուն պաստառ։ Լայնքի և երկայնքի հարաբերակցությունը 2։3 է։

Flag of Peru (state).svg|Պերուի դրոշի այլ տարբերակ


## Ծանոթագրություններ

Կատեգորիա:1825 դրոշներ
Կատեգորիա:Ազգային դրոշներ
Կատեգորիա:Պերուի պետական խորհրդանիշեր
Աբեգոնդո

**Աբեգոնդո** () քաղաք և մունիցիպալիտետ Իսպանիայում, ենթարկվում է Լա-Կոռունիայի պրովինցիային։ Գտնվում է ինքնավար Գալիսիա երկրամասի կազմում։ Մունիցիպալիտետը գտնվում է Կոռունիա համայնքի կազմում։ Զբաղեցնում է 83,67 կմ2։ Բնակչությունը կազմում է 5765 մարդ (ըստ 2010 թվականի մարդահամարի)։ Հեռավորությունը վարչական կենտրոնից կազմում է 23 կմ։

## Բնակչություն

## Ծանոթագրություններ

* Պաշտոնական կայք 

Կատեգորիա:Իսպանիայի քաղաքներ
Ստագնացիա

**Ստագնացիա** ( - անշարժություն, *stagnum* - կանգնած ջուր)՝ տնտեսության վիճակ, որը բնութագրվում է երկարաժամկետում արտադրության և առևտրի լճացմամբ։ Ստագնացիան ուղեկցվում է գործազրկության թվի աճով, աշխատավարձի և բնակչության կենսամակարդակի իջեցմամբ։
 
Արտահայտվում է աճի աննշան կամ զրոյական տեմպերով, տնտեսության անփոփոխ կառուցվածքով, նրա դիմադրությամբ նորարարությանը և գիտատեխնիկական առաջընթացին։ Ստագնացիայի վիճակը բնորոշ է եղել ԱՄՆ-ի տնտեսությանը 1930-ական թվականներին, խորհրդային տնտեսությանը 80-ականների վերջին։

Ըստ տնտեսագետ Օլեգ Բոգոմոլովի՝ «հենց խորհրդային միության ստագնացիան տվեց Վերակառուցման քաղաքականության առաջին ազդակը».

## Ստագնացիայի տեսակները
Տնտեսագիտության մեջ առանձնացնում ենք ստագնացիայի երկու տեսակ՝ "մենաշնորհային" և "անցումային", որոնք ունեն տարբեր ծագումներ, դրսևորման ձևեր և հաղթահարման ուղիներ։

Ստագնացիայի առաջին ձևը առաջանում է մենաշնորհային միությունների գերակշռման արդյունքում, որը վերացնում է մրցակցությունը՝ որպես տնտեսության զարգացման աճ, առաջանում են տնտեսության լճացման միտումներ, որոնք ընդգրկում են հիմնականում արտադրությունը, որտեղ իշխում են մոնոպոլիաները։ Ստագնացիան դրսևորվում է արտադրության դեպրեսիոն փուլում, որտեղ դանդաղում են ներդրման գործընթացները, ի հայտ է գալիս մասսայական գործազրկություն։ Ըստ ստագնացիայի տեսության (ներկայացուցիչներն են ամերիկացի տնտեսագետներ Ջ. Ստենդլը, Պ. Բարանը, Պ. Սուիզին)՝ ստագնացիան կարելի է հաղթահարել գիտատեխնիկական առաջընթացի զանգվածային ներդրմամբ, արտադրության ծախսերի կրճատմամբ, մենաշնորհային շահույթը առավելագույնի հասցնելով։

Ստագնացիայի մյուս տեսակը առաջանում է հրամայական տնտեսությունից խառը տնտեսության անցման գործընթացի ժամանակ և համարվում է կառավարության տնտեսական սխալների հետևանք՝ անտեսելով տնտեսական օրենքները։ Մասնավորապես, 90-ական թթ հետխորհրդային երկրների տնտեսության մեջ ստագանցիան առաջացավ արտադրության և ներդրումային գործընթացների, արտադրական ուժերի ֆիզիկական ոչնչացման, հասարակության գիտատեխնիկական և մտավոր ներուժի, ինչպես նաև արդյունավետ աշխատանքի մոտիվացիոն խթանների մաշվածության կտրուկ անկման հետևանքով։ Ճգնաժամը պատեց ֆինանսների, դրամավարկային հարաբերությունների ոլորտը։ Մրցունակ արտադրանքի պակասի պատճառով հետխորհրդային երկրները չկարողացան արագ հարմարվել միջազգային շուկային։ Միաժամանակ քանդվել էին նախկին ԽՍՀՄ-ի ազգային տնտեսության համալիրն ու տնտեսության օղակների միջև տնտեսական կապերը։

## Ծանոթագրություններ

## Գրականություն
* Hajo Riese։ Ein neoklassisches Modell der säkularen Stagnation, Zeitschrift für die gesamte Staatswissenschaft / Journal of Institutional and Theoretical Economics, Bd. 121, H. 4. (Oktober 1965), pp.&nbsp;693–711.

Կատեգորիա:Տնտեսագիտական տերմիններ
Կատեգորիա:Տնտեսական ճգնաժամեր
Լա Ռինկոնադա (Իսպանիա)

**Լա Ռինկոնադա** (իսպ.՝ La Rinconada), քաղաք և մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է *Մեծ Սևիլյա* շրջանում։ Տարածքը կազմում է՝ 140 կմ2։ Բնակչությունը՝ 36641 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 9 կմ։

## Ժողովրդագրություն

## Արտաքին հղումներ
* Ayuntamiento de La Rinconada 
* La Rinconada

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Սևիլյա պրովինցիայի մունիցիպալիտետներ
Լա Ռոդա դե Անդալուսիա

**Լա Ռոդա դե Անդալուսիա** (իսպ.՝ La Roda de Andalucía), բնակավայր և մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է՝ *Սիեռա Սուր դե Սևիլյա* շրջանում։ Տարածքը կազմում է՝ 77 կմ2։ Բնակչությունը՝ 4451 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 123 կմ։

## Ժողովրդագրություն

## Արտաքին հղումներ
* պաշտոնական կայք 
* Ayuntamiento de La Roda de Andalucia 
* La Roda de Andalucía

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Սևիլյա պրովինցիայի մունիցիպալիտետներ
Լաս Կաբեսաս դե Սան Խուան

**Լաս Կաբեսաս դե Սան Խուան** (իսպ.՝ Las Cabezas de San Juan), բնակավայր և մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է *Բախո Գվադալկիվիր* շրջանում։ Տարածքը կազմում է՝ 230 կմ2։ Բնակչությունը՝ 16571 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 65 կմ։

## Ժողովրդագրություն

## Պատկերասրահ

2007.10.03 004 Iglesia Las Cabezas de San Juan Spain.jpg
2007.10.03 029 Iglesia Las Cabezas de San Juan Spain.jpg
2007.10.03 017 Las Cabezas de San Juan Spain.jpg
2007.10.03 021 Ayuntamiento Las Cabezas de San Juan Spain.jpg 
2007.10.03 023 Convento Las Cabezas de San Juan Spain.jpg


## Արտաքին հղումներ
* պաշտոնական կայք 
* Las Cabezas de San Juan 
* Las Cabezas de San Juan
* Información de Las Cabezas de San Juan 

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Սևիլյա պրովինցիայի մունիցիպալիտետներ
Սուրինամի դրոշ

**[[Սուրինամ]]ի դրոշ**, Սուրինամի Հանրապետության պետական խորհրդանիշերից մեկը։ Ընդունվել է 1975 թվականի նոյեմբերի 25-ին։ Լայնքի և երկայնքի հարաբերակցությունը 2։3 է։

Կատեգորիա:1975 դրոշներ
Կատեգորիա:Ազգային դրոշներ
Կատեգորիա:Սուրինամի պետական խորհրդանիշեր
Ուրուգվայի դրոշ

**[[Ուրուգվայ]]ի դրոշը**, Ուրուգվայի Հանրապետության պետական խորհրդանիշերից մեկն է։ Ընդունվել է 1830 թվականի հուլիսի 11-ին։ Լայնքի և երկայնքի հարաբերակցությունը 2։3 է։ Դրոշի հեղինակը Խոակին Սուարեզն է։

Flag of Uruguay (1828-1830).svg|Որուգվայի դրոշը, 1828-1830-ական թվականներին


Կատեգորիա:1830 դրոշներ
Կատեգորիա:Ազգային դրոշներ
Կատեգորիա:Ուրուգվայի պետական խորհրդանիշեր
Աննա (բույս)

**Աննա** (), ծածկասերմ բույսերի ոչ մեծ դաս, մտնում է () ընտանիքի մեջ։ Ընդգրկում է 3 տեսակ։

## Անվան ծագումնաբանություն

Դասի անվանումը ծագել է Աննա բիբլիական կնոջ անունից, որը եբրայերենից թարգմանաբար նշանակում է «նրբագեղ, հմայիչ»։

## Կենսաբանական նկարագիր
Բազմամյա թփեր են։ Ցողունը կարճ է, ունեն փնջաձև արմատային համակարգ։ Տերևները հերթադիր են. ձվաձև, սուրածայր, ամբողջական կամ ատամնաեզր։
Բաժակաթերթերը ազատ են, հավասար։ Պսակը՝ գլանային, լայն, վետրալ։ Ունեն 4 առէջները

## Տարածում
Տարածված են Չինաստանում, Յունանայում, Հյուսիսային Վիետնամում։ Ցամաքային բույս է, աճում է անտառներում. բուսը քիչ է ուսումնասիրված։

## Տեսակներ
Ըստ The Plant List-ի տվյալների։
* 
* 
* 

## Ծանոթագրություններ

## Գրականություն
* *Иванина Л. И.* Семейство геснериевые (Gesneriaceae) // Жизнь растений։ в 6 тт. Т. 5. Ч. 2. Цветковые растения / под ред. А. Л. Тахтаджяна. — М.։ Просвещение, 1981. — С. 436—439.

## Արտաքին հղումներ
* ''Анна'', — A. Weber & L. E. Skog, The Genera of Gesneriaceae. — 2007.

Կատեգորիա:Բարդածաղկավորներ
Չիլիի դրոշ

**[[Չիլի]]ի դրոշը**, Չիլիի Հանրապետության պետական խորհրդանիշերից մեկն է։ Ընդունվել է 1817 թվականի հոկտեմբերի 18-ին։ Լայնքի և երկայնքի հարաբերակցությունը 2։3 է։


Flag of the President of Chile.svg|Չիլիի դրոշի այլ տարբերակ


## Նմանատիպ դրոշներ

Flag of Texas.svg|Տեխասի դրոշը
Flag_of_the_United_States.svg|ԱՄՆ-ի դրոշը
Flag of Liberia.svg|Լիբերիայի դրոշը
Flag of Malacca.svg|Մալակայի դրոշը
Flag of Malaysia.svg|Մալայսիայի դրոշը
Flag of Poland.svg|Լեհաստանի դրոշը


Կատեգորիա:1817 դրոշներ
Կատեգորիա:Ազգային դրոշներ
Կատեգորիա:Չիլիի պետական խորհրդանիշեր
Պարագվայի դրոշ

**[[Պարագվայ]]ի դրոշը**, Պարագվայի Հանրապետության խորհրդանիշներից է։ Այն ընդունվել է 1842 թվականին։ Լայնքի և երկայնքի հարաբերակցությունը 3։5 է։

## Նմանատիպ դրոշներ

Flag of the Netherlands.svg|Նիդեռլանդների դրոշ
Flag of Luxembourg.svg|Լյուքսեմբուրգի դրոշ


Կատեգորիա:1842 դրոշներ
Կատեգորիա:Ազգային դրոշներ
Կատեգորիա:Պարագվայի պետական խորհրդանիշեր
Չիմենեաս

**Չիմենեաս** (իսպ․՝ Chimeneas), քաղաք և մունիցիպալիտետ Իսպանիայում։ Մտնում է Գրանադա պրովինցիայի կազմի մեջ. վերջինս էլ ընդգրկված է Անդալուսիա ինքնավար համայնքի կազմում։ Մունիցիպալիտետը գտնվում է *Ալխամա* շրջանի կազմում։ Տարածքը զբաղեցնում է 91 կմ²։ Բնակչությունը 1520 մարդ (2010 թվականի տվյալներով)։ Հեռավորությունը ադմինիստրատական կենտրոնից 27 կմ։

## Ժողովրդագրություն

## Արտաքին հղումներ
* Պաշտոնական կայք

Կատեգորիա:Գրանադա պրովինցիայի մունիցիպալիտետներ
Անկարգություններ Ֆերգյուսոնում

250px|մինի|Անկարգությունների 6-րդ օրը Ֆերգյուսոնում։
**Անկարգություններ Ֆերգյուսոնում** (), 2014 թվականի օգոստոսի 9-ին սկսած ցույցեր և անկարգություններ ԱՄՆ Միսսուրի նահանգի Ֆերգյուսոն քաղաքում։

## Պատճառ
Պատճառ է հանդիսացել 18-ամյա անզեն սևամորթի՝ Մայքլ Բրաունի սպանությունը։ Նրան գնդակահարել է 28-ամյա սպիտակամորթ ոստիկան Դարել Ուիլսոնը ձերբակալության փորձի ժամանակ։ Ցուցարարների մեծամասնությունը քաղաքի աֆրոամերիկյան համայնքից էին։ Անկարգությունները սկսեցին Թվիթթերում և սոցիալական այլ ցանցերում հայտնված այն հայտարարությունից, թե Բրաունը սպանվել է չնայած ձեռքերը վեր բարձրացրած լինելուն։ Կարծիք էր հայտնվել, թե սպանությունը կատարվել է ռասայական հողի վրա։

## Ցույցեր և անկարգություններ
Կրքերը մի քանի օրից հանդարտվել էին, բայց 2014 թվականի նոյեմբերի 24-ից հետո, երբ դատարանը հրաժարվեց Դարել Ուիլսոնին մեղադրանք առաջադրել ապացույցների բացակայության պատճառով, սկսվեց անկարկությունների նոր ալիք։ Այս անգամ բողոքի ցույցեր անցան նաև ԱՄՆ այլ քաղաքներում։ Ցուցարարներից մոտ 200 հոգի ձերբակալվել է։ Խաղաղ ցույցերի հետ մեկտեղ տեղի են ունեցել խանութների թալան, շենքերի և օբյեկտների հրդեհում։ Կառավարությունը ստիպված պարետային ժամ է մտցրել և ներգրավել զինվորական միավորումներ։

## Ծանոթագրություններ

Կատեգորիա:2014
Կատեգորիա:ԱՄՆ-ի պատմություն
Ավիլես

**Ավիլես** (, ), քաղաք և մունիցիպալիտետ Իսպանիայում, ենթարկվում է Աստուրիայի պրովինցիային։ Մունիցիպալիտետը գտնվում է Ավիլես համայնքի կազմում։ Զբաղեցնում է 26.81 կմ2 տարածք։ Բնակչությունը կազմում է 84&nbsp;202 մարդ (ըստ 2010 թվականի մարդահամարի)։

## Պատկերասրահ

Պատկեր:Avilés, Ayuntamiento, Plaza de España.JPG|
Պատկեր:Avilés, Iglesia vieja de Sabugo.JPG|
Պատկեր:Plaza de Carlos Lobo.JPG|
Պատկեր:Palacio de Camposagrado.JPG|Պալատ
Պատկեր:Palacio de Llano Ponte.jpg|Պալատ
Պատկեր:Avilés_fuente_y_capilla_de_la_calle_Rivero.JPG|Մատուռ
Պատկեր:Palacio de Balsera.JPG|Պալատ
Պատկեր:Tranditional asturian dancers.jpg|


## Ծանոթագրություններ
* Պաշտոնական կայք
* Página del Ayuntamiento
* Federación Asturiana de Concejos 
* Festival Intercéltico de Avilés
* Fotografías de Avilés 
* Información de Avilés y su entorno 
* Avilés en Google Earth 
* La Voz de Avilés, noticias y ocio local

Կատեգորիա:Իսպանիայի քաղաքներ
Motorola

**Motorola Inc.** (արտասանվում է Մոտորոլա ինկորփորեյթ), այժմ հանգուցյալ ամերիկյան ընկերություն, նախկինում առաջատարներից մեկն էր ինտեգրված հեռահաղորդակցության և ներդրված էլեկտրոնային համակարգերի ոլորտում։ 2010 թվականին 110-րդն է ամերիկյան 500 խոշորագույն ընկերություններից (Fortune 500 ցուցակում)։ Շտաբ-գրասենյակը գտնվում է Շաումբուրգում, Չիկագո քաղաքից ոչ հեռու (Իլինոյս նահանգ, ԱՄՆ)։

## Գործունեություն
### Կառուցվածք
110px|մինի|առաջին բջջային հեռախոսի մոդելներից մեկը
*Motorola* ընկերությունում կար 3 ստորաբաժանումներ
* Բջջային լուծում ձեռնարկությունների համար (*Enterprise Mobility Solutions*)
* Բջջային լուծում տան և օպերատոր ցանցերի համար (*Home & Networks Mobility*)
* Բջջային սարքեր (*Mobile Devices*)

### Գործունեության ցուցանիշները
2008 թվականի եկամուտը — $30,1 մլրդ (18 % անկում), զուտ կորուստը՝ $4,16 մլրդ
2007 թվականի եկամուտը — $36,6 մլրդ, զուտ կորուստը՝ $49 մլն
2006 թվականի եկամուտը — $42,9 մլրդ (2005-ին՝ $36,8 մլրդ), զուտ շահույթը՝ $3,4 մլրդ

## Ծանոթագրություններ

## Արտաքին հղումներ
* Պաշտոնական կայքը


Կատեգորիա:Բջջային հեռախոս արտադրողներ
Կատեգորիա:Բջջային հեռախոսներ
Մառաներ

[thumb|300px|right|''Մարրաներ. Հավատաքննության ժամանակներում Զատկի գաղտնի տոնում Իսպանիայում'': [Մովսես Մայմոնի նկարը]]
**Մարրաները** կամ **մարաները** (,  մուհարամ-ից — արգելված), եզրույթ, որով Իսպանիայի և Պորտուգալիայի քրիստոնյա բնակչությունն անվանում էր քրիստոնեություն ընդունած հրեաներին և նրանց սերունդներին՝ անկախ դավանափոխման կամավորության աստիճանից (14-15-րդ դարերի վերջեր)։
__TOC__
Իշխող Ֆերդինանդ II Արագոնացի և Իզաբելլա I (Կաստիլիայի թագուհի) թագավորական զույգի կողմից 1492 թվականին ընդունված հրամանը Իսպանիայի բոլոր հրեաներին կարգադրում էր եռամսյա ժամկետում կա՛մ մկրտվել, կա՛մ լքել երկրի սահմանները։ Հրեաների մեծամասնությունը փախչում էր կա՛մ Պորտուգալիա (որտեղ 30 տարի անց պատմությունը կրկնվեց), այնտեղից էլ Եվրոպայի հյուսիս, կա՛մ Իտալիա, Օսմանյան կայսրություն, Հյուսիսային Աֆրիկայի երկրներ։ Բայց Իսպանիայի հրեաների որոշ մասը, իսկ այնուհետև Պորտուգալիայում, ընդունեց քրիստոնեությունը։ 1502 թվականին նման բախտի արժանացան նաև մուսուլմանները (մավրերը), իսկ հարյուրից քիչ ավելի տարի անց և մորիսկները՝ առերես քիստոնեություն ընդունած մավրերի սերունդները։

Հաճախ մարրաները և նրանց սերունդները շարունակում էին հավատարմություն պահպանել առ հուդայականությունը (ամբողջովին կամ մասամբ)։ Հրեական ավանդույթը մարրաներին դիտարկում է որպես կարևորագույն *անոսիմ* (, բառացի՝ ստիպվածներ) խումբ՝ հրեաներ, որոնք ստիպողաբար հավատափոխ եղան։ Գաղտնի հուդայականություն դավանող մարրաները իսպանական հավատաքննության հետապնդման հիմնական տարրերն էին, ինչպես մորիսկները։

Հաջորդող հարյուրամյակների ընթացքում՝ Իսպանիայի և Պորտուգալիայի կողմից Հարավային Ամերիկայի և Կարիբյան ծովի կղզիների գաղութացման ժամանակաշրջանում, շատ մարրաներ բնակություն հաստատեցին այնտեղ։ Նրանց մի մասը միացավ հոլանդական գաղութներում ապաստան գտած սեֆարդյան հրեաների հետ։ Բայց մարրաների հիմնական զանգվածը ձուլվեց իսպանախոս բնակչության հետ։

Համաձայն 2008 թվականին կատարված Լիդսի համալսարանի գենետիկական հետազոտությունների՝ ժամանակակից Իսպանիայի բնակչության 20 %-ը տղամարդկանց գծով ունեն հրեական արմատներ և 11 %-ը ունեն արաբական և բերբերական արմատներ։

## Անվան առաջացումը
Այս, ըստ էության, արհամարհական մականունն ունի անորոշ ծագում։ Իսպաներեն  նշանակում է «խոզ». Բայց այնուամենայնիվ գոյություն ունեն նա «marrano» եզրույթի այլ մեկնաբանություններ՝  (*մար’իտ աին*, «արտաքին տեսք»),  (*մար անուս*, «հարկադրաբար»),  (*մումար*, «դավանափոխ») իսպանական 'ano' վերջավորությամբ,  («տարտյուֆ»)։

## Ծանոթագրություններ

Կատեգորիա:Իսպանիայի պատմություն
Կատեգորիա:Պորտուգալիայի պատմություն
Կատեգորիա:Հակասեմականությունն Իսպանիայում
Մորիսկներ

[thumb|250px|[Մորիսկների վտարումը Վալենսիայից]]

**Մորիսկներ** (, տառացի թարգմանությամբ *փոքրիկ [[մավրեր]]ը*, *մավրիկները*), Ալ-Անդալուսի մուսուլմանները և նրանց հետնորդները Իսպանիայում և Պորտուգալիայում, որոնք պաշտոնապես (որպես օրենք՝ հարկադրաբար) ընդունեցին քրիստոնեություն։ Մորիսկները մարրաների (մկրտված հրեաների) հետ դասվում էին նոր քրիստոնյաների ցածրակարգ դասին ( (:es:cristiano nuevo)   , ). Մորիսկների թվաքանակը, բաժինը, սոցիալական դիրքը, զբաղմունքները և մշակույթը տատանվում էին՝ կախված բնակվելու շրջանից։ Մորիսկներ անվանումը օգտագործվում էր Կաստիլիայում։ Արագոնի թագավորությունում նրանց ուղղակի անվանում էին մավրեր, իսկ Վալենսիայում և Կատալոնիայում՝ սարակինոսներ։

## Բնակեցվածությունը

16-17-րդ դարերում մուդեհարները, իսկ հետո նրանց փոխարինած մորիսկները ապրում էին գերազանցապես Իբերիայի հարավում և արևելքում։ Առանձնանում են մորիսկների խմբավորման մի քանի գոտիներ։

### Գրանադա թագավորությունը
1492 թվականին կործանված նախկին Գրանադայի էմիրությունում նկատվում էր երկրում մուսուլմանների ամենամեծ խտացումը (այնուհետև մորիսկների)։ Կապիտուլյացիայից առաջ էմիրությունում բնակվում էր 350 հազարից ավելի մուսուլման։ Միացումից հետո գրանադյան մուսուլմանները նախանձախնդրորեն էին վերաբերում մուսուլմանական ավանդույթների, ինչպես նաև արաբերենի պահպանմանը։

Կատեգորիա:Մորիսկներ
Կատեգորիա:Պորտուգալիայի պատմություն
Կոմիտասի հուշարձան (Դեթրոյթ)

**Կոմիտասի հուշարձան**, հուշարձան ԱՄՆ Միչիգան նահանգի Դեթրոյթ քաղաքում՝ Ջեֆերսոն պողոտայում, Ռենեսանս կենտրոնի մոտ (Hart Plaza, Cobo and Joe Lewis Arenas)։

## Պատմություն
Հայ մեծ երգահան, երաժշտագետ, վարդապետ Կոմիտասի հուշարձանը կանգնեցվել է 1915 թվականի հայոց ցեղասպանության 1 500 000 միլիոն զոհերի հիշատակին։ Բրոնզե արձանը Դեթրոյթում տեղադրվել է 1980 թվականին՝ Ասսարյան հիմնադրամի և Հայկական հուշարձանների կոմիտեի նախաձեռնությամբ հանգանակված միջոցներով։ Ամեն տարի ապրիլի 24-ին Դեթրոյթի ամերիկահայ համայնքն իր հարգանքի տուրքն է մատուցում՝ այցելելով Կոմիտասի հուշարձանին։ 1997 թվականի ապրիլին Բարոնուհի Քերոլայն Քոքսը ներկա է գտնվել ցեղասպանության զոհերի հիշատակի միջոցառմանը։

## Հեղինակ
* Քանդակագործ՝ Արտո Չաքմաքչյան

## Տես նաև
* Կոմիտասի մահարձան
* Կոմիտասի հուշարձան (Երևան)
* Կոմիտասի հուշարձան (Փարիզ)
* Կոմիտասի հուշարձան (Վաղարշապատ)
* Կոմիտասի հուշարձան (Սանկտ Պետերբուրգ)
* Կոմիտասի կիսանդրի (Քվեբեկ)
* Կոմիտասի կիսանդրի (Փարիզ)

## Ծանոթագրություններ

Կատեգորիա:1980 քանդակներ
Կատեգորիա:ԱՄՆ-ի հայկական հուշարձաններ
Կատեգորիա:Արտո Չաքմաքչյանի քանդակներ
Կատեգորիա:Հայոց ցեղասպանության հուշարձաններ
Ապաէթնիզացիա

**Ապաէթնիզացիա**, էթնիկական ավանդության կորստի գործընթացը և դրա արդյունքը։

Ապաէթնիզացիան արդյունք է դառնում էթնոսի որպես համակարգված ամբողջության անհետացման, չնայած այդ էթնոսը կազմող մարդիկ կարող են շարունակել գոյություն ունենալ այլ էթնոսների կազմում, ընկալելով դրանց ավանդույթները, կամ քիմերայի մեջ ներհոսել, կամ էլ դառնալ էթնիկական հակահամակարգի անդամ։ Տվյալ եզրը օգտագործվում է էթնոգենեզի պասիոնարության տեսության մեջ, չնայած Լև Գումիլյովի աշխատություններում այն չէր կիրառվում, բացակայում է նաև Վ. Ա. Միչուրինի կողմից կազմված «Էթնոգենեզի տեսության հասկացողությունների և եզրերի բառարանում»։

Ապաէթնիզացիան էթնիկական հակահամակարգի նոր անդամենրով լրացման պարտադիր պայման է հանդիսանում։ Ապաէթնիզացիան կարող է մեկ էթնոսի՝ մյուս էթնոսին բռնի ձուլման փորձերի արդյունք լինել (այն ժամանակ, երբ բնական ձուլումը էթնիկական ավանդույթների ինտեգրմանն է բերում), ինչպես նաև վերացական «նոր տիպի մարդու» կամ էլ «նոր մարդկային ընդհանրության» ստեղծում ենթադրող նոր գաղափարախոսական կամ փիլիսոփայական հայացքի իրականացման։

Մշակութաբանության մեջ *ապաէթնիզացիա* կիրառելիս ենթադրվում է ժողովրդի կամ դրա մի մասի իր էթնիկական բնագծերի կորստի գործընթաց։ Մշակութաբան Ե. Վ. Վասիլևայի կարծիքով ապաէթնիզացիան սկսում է մայրենի լեզվի կորստից, որից հետո՝ ազգային ինքնագիտակցության և ազգային նույնականացման։ Սակայն այդ կանոնը միշտ չէ որ աշխատում է, քանի որ պատմության մեջ կան որոշ քանակով օրինակներ, երբ ամբողջ ժողովրդի կողմից լեզվի փոխումն ապաէթնիզացիայի արդյունք չի դարձել, իսկ նոր լեզուն դարձել է էթնիկական ավանդության անբաժանելի մաս։ Նույն բանը կարելի է ասել կրոնափոխության գործընթացի մասին։

Հարկավոր է տարանջատել ապաէթնիզացիայի գործընթացը և էթնիկական ավանդության նորոգության գործընթացը, որը մի շարք դեպքերում ուղեկցվում է դիսֆունկցիաներով։

## Ծանոթագրություններ

Կատեգորիա:Պասիոնարության տեսություն
Կատեգորիա:Ազգագրություն
Վրանգել (այլ կիրառումներ)

**Վրանգել,** ազնվական ընտանիքի ներկայացուցիչներ և ի պատիվ նրանցից մեկի (ծովագնաց Ֆերդինանդ Վրանգել) աշխարհագրական օբյեկտներ.

* Ակտիվ հրաբուխ է Վրանգելի լեռներում (4317 մ)
* Վրանգելի կղզի, կղզի Հյուսիսային սառուցյալ օվկիանոսում, Արևելա-Սիբիրական և Չուկոտի ծովերի սահմանում։

## Անձինք
* Պյոտր Վրանգել, բարոն, Ռուսական կայսերական բանակի սպա, գեներալ-լեյտենանտ (1917), Ռուսաստանի հարավում հակաբոլշևիկյան Սպիտակ շարժման մասնակիցներից։
Սեղանի թենիսի միջազգային ֆեդերացիա

**Սեղանի թենիսի միջազգային ֆեդերացիան** () համաշխարհային կազմակերպություն է, որն անցկացնում է **[[Սեղանի թենիս]]ի** միջազգային մրցումներ։

## Հիմնադրման պատմություն
Սեղանի թենիսի միջազգային ֆեդերացիան կազմավորվել է 1926 թ.-ի հունվարին։ Այդ ժամանակ այն միավորում էր ընդամենը 9 անդամ-երկրներ։ Այդ երկրների շարքում էին Ավստրիան, Չեխոսլովակիան, Դանիան, Անգլիան, Գերմանիան, Հունգարիան, Հնդկաստանը, Շվեդիան և Ուելսը։
Այժմ այն միավորում է ավելի քան 210 անդամ-երկիր։ Գլխավոր շտաբը գտնվում է Շվեյցարիայի Լոզան քաղաքում։

1996 թվականից ֆեդերացիան անց է կացնում ամենամյա թենիսի միջազգային առաջնություն։ Սեղանի թենիսն ավելի մասսայական դարձնելու համար  2000 թվականից ֆեդերացիան մի քանի փոփոխություններ է արել։

## Արտաքին հղումներ
Պաշտոնական կայքը 

Կատեգորիա:Սեղանի թենիս
Կատեգորիա:Սպորտ
Լոնգ Այլենդ

**Լոնգ Այլենդ** (), ցածրադիր կղզի Ատլանտյան օվկիանոսում, ԱՄՆ֊ի ափերի մոտ, Հուդզոն գետի գետաբերանի մոտ։ Տարածությունը 4.5 հազար կմ2 է։ Մտնում է Նյու Յորք նահանգի կազմի մեջ։ Արևմտյան մասում Նյու Յորք քաղաքի Բրուքլին և Քուինս շրջաններն են, տարածքի մնացած մասում՝ ամառանոցային ավաններ, զբոսայգիներ, լողափեր։

## Բնակչություն

## Անվանում
Անվանումն անգլերեն բառացի նշանակում է «երկար կղզի»։

## Ծանոթագրություններ

Կատեգորիա:ԱՄՆ-ի կղզիներ
Լոնգի նեղուց

250px|մինի|Լոնգի նեղուցի արբանյակային լուսանկար

**Լոնգի նեղուց** (), Վրանգել կղզու և Ասիայի ափի մոտ։ Միացնում է Արևելասիբիրական և Չուկոտյան ծովերը։ Երկարությունը 128 կմ է, նվազագույն լայնությունը՝ 146 կմ, խարությունը՝ 36֊50 մ։

## Անվանում
Անվանվել է ի պատիվ ամերիկացի ծովագնաց Թոմաս Լոնգի, ով 1967 թվականին ափ դուրս եկավ մինչև այդ միայն հեռվից տեսնված այդ կղզու։

## Ծանոթագրություններ

Կատեգորիա:Արևելասիբիրական ծով
Կատեգորիա:Հյուսիսային սառուցյալ օվկիանոսի նեղուցներ
Կատեգորիա:Նեղուցներ այբբենական կարգով
Կատեգորիա:Ռուսաստանի նեղուցներ
Սոֆի Նելիս

**Սոֆի Նելիս** (, ), կանադացի դերասանուհի։

## Կենսագրություն
Սոֆի Նելիսը ծնվել է 2000 թվականի մարտի 27-ին Կանադայի Օնտարիո նահանգի Ուինսոր քաղաքում։ 4 տարեկանում ընտանիքի հետ տեղափոխվել է Մոնրեալ։ Նրա կրտսեր քույրը՝ Իզաբել Նելիսը, նույնպես սկսնակ դերասանուհի է։

Սոֆին առաջին անգամ հեռուստատեսությունում հայտնվել է 2010 թվականին։ 2011 թվականին կինոյում առաջնաելույթ է ունեցել՝ խաղալով «Պարոն Լազար» ֆիլմում։ 2013 թվականին նկարահանվել է «Գրքի գողը» ֆիլմում, իսկ 2014 թվականին՝ «Զոհաբերելով զինվորին» ֆիլմում։

## Ֆիլմագրություն

## Անվանակարգեր և մրցանակներ

## Ծանոթագրություններ

## Արտաքին հղումներ

Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասաններ
Կատեգորիա:Կանադացի հեռուստատեսային դերասանուհիներ
Ռեալիզմ (այլ կիրառումներ)

**Ռեալիզմ** (,  «իրական»,  «իր» բառերից), մեթոդ ու ոճ արվեստում ու գրականության մեջ, ինչպես նաև փիլիսոփայական ուսմունք, որի համաձայն՝ տեսանելի աշխարհի իրերը գոյություն ունեն մարդու ընկալումից ու գիտակցությունից անկախ։

* Ռեալիզմ (կերպարվեստ)
* Ռեալիզմ (փիլիսոփայություն)
* Ռեալիզմ (գրականություն)
Իրաքյան գրականություն

**Իրաքյան գրականություն**, Իրաքում ստեղծված գրականությունը։
Միջնադարյան արաբ, գրականությունը առավել մեծ զարգացում է ապրել Բաղդադում։ 19-20-րդ դարերում բանաստեղծներ Աբդ ալ-Մուհսին ալ-Քագիմին (1865-1935 թվականներ), Ջեմալ Աիդկի ազ-Զահավին (1863-1936 թվականներ) և Մաարուֆ առ-Ռուսաֆին (1875-1945 թվականներ) իրենց ստեղծագործություններում միահյուսել են լուսավորության և ազգային-ազատագրական պայքարի գաղափարները։ 20 դարի 20-ական թվականներին ձևավորվեց նեո-դասական դպրոցը (Մուհամեդ Մահդի ալ-Ջավահիրի, ծնվել է 1905 թվականին, Մուհամեդ Սալիհ Բահր ալ-Ուլումի, ծնվել է 1911 թվականին)։ Ետպատերազմյան շրջանում հանդես եկան բանաստեղծներ Աբդալ-Վահաբ ալ-Բայաթին, Աբդ ալ-Մաշիդ առ-Ռադին, Ռաշիդ ալ-Յասին և ուրիշներ, որոնց մոտ առկա է նաև սոցիալական մոտիվը։ Իրաքյան գրականության մեշ առաջին անգամ պատմվածքի և վիպակի ժանրերին է դիմել Մահմուդ Ահմեդ աս Աայիդին, որի վերջին ստեղծագործությունները համակված են սոցիալիստական գաղափարներով։ 50-ական թվականների կեսերին ձևավորվել է վեպի ժանրը (Աբդել-Մալիք Նուրի, Ղաիբ Տուամ Ֆարման, Մահդի Իսա աս-Մակկար և ուրիշներ)։ Իրաքում կա նաև քրդերեն գրականություն։

Կատեգորիա:Իրաքի գրականություն
Լոռու մարզի զինանշան

**Լոռու մարզի զինանշան**, Լոռու մարզի խորհրդանիշներից մեկը։

## Պատմություն
Զինանշանն ընդունվել է 2003 թվականի հունիսի 5-ին Լոռու մարզպետարանում մարզի զինանշանի համար հայտարարված մրցույթում։ Հեղինակն է նկարիչ Խաչիկ Ղարաբեկյանը։

## Նկարագրություն
Լոռու մարզի զինանշանը պատկերում է հզոր թևերին հենված արծիվ, որի աջ թևին քրիստոնեական խաչ է։ Արծվի կրծքից դեպի աջ պատուհանը ձգվում են երեք ճանապարհ, որոնք, համապատասխանաբար, ունեն մեր պետական դրոշի գույները՝ կարմիր, կապույտ, նարնջագույն։ Դրանցից ներքև արծվի կրծքին գրված է «Լոռու մարզ»։

Մարզի անվան տակ հարթաքանդակի ձևով պատկերված են ինը խորհրդանշական թասեր, որպես լինելության, առատության և հյուրասիրության խորհրդանիշ։ Արծվի որովայնի մասում պատկերված են Հաղպատի վանքին քանդակված Սմբատ և Գուրգեն թագավորները ձեռքներին վանքի մանրակերտը։ Այս պատկերը, որպես հավատքի խորհրդանիշ, պաշտպանված է արծվի թևերի հովանու տակ, իսկ հզոր ոտքերն ամուր պահում են հասկը և կաղնու տերևը՝ մարզի անտառների, բնության խորհրդանիշը։

## Ծանոթագրություններ

Կատեգորիա:Հայկական զինանշաններ
Գրիգորի Օկոև

**Գրիգորի Գեորգիի Օկոև** (), հայ բժիշկ։

Բժիշկ-էնդոկրինոլոգ Մերի Աբովյանի ամուսինն է, բժիշկներ Գեորգի և Սերգեյ Օկոևների հայրը։

## Կենսագրություն
Գրիգորի Գեորգիի Օկոևը ծնվել է 1929 թվականի նոյեմբերի 13-ին Երևանում՝ բժիշկների ընտանիքում։ 
1948 թվականին ավարտել է Ձերժինսկու անվան դպրոցը, 1954 թվականին՝ Երևանի պետական բժշկական ինստիտուտի բուժական ֆակուլտետը՝ ստանալով մանկաբարձ-գինեկոլոգի մասնագիտություն։ 1955 թվականից եղել է Կողբի հիվանդանոցի գլխավոր բժիշկը և միաժամանակ կատարել է Նոյեմբերյանի շրջանի մանկաբարձ-գինեկոլոգի պարտականությունները։ 1957 թվականին տեղափոխվել է Երևան և ընդունվել Մանկաբարձության և գինեկոլոգիայի գիտահետազոտական ինստիտուտ որպես կրտսեր գիտական աշխատող։ 1959 թվականից աշխատել է Հայաստանի Առողջապահության նախարարության երեխաների և մայրերի բժշկա-կանխարգելիչ օգնության վարչության պետի տեղակալի պաշտոնում՝ համատեղելով գիտական աշխատանքը Մանկաբարձության և գինեկոլոգիայի գիտահետազոտական ինստիտուտում։ 1965-1973 թվականներին եղել է Հայաստանի Առողջապահության նախարարության երեխաների և մայրերի բժշկա-կանխարգելիչ օգնության վարչության պետ, միաժամանակ աշխատելով Մանկաբարձության և գինեկոլոգիայի գիտահետազոտական ինստիտուտում՝ որպես էլեկտրոֆիզիոլոգիայի լաբորատորիայի վարիչ։ 1969 թվականին պաշտպանել է թեկնածուական ատենախոսությունը, 1971 թվականին ստացել է ավագ գիտաշխատող գիտական կոչում՝ «Մանկաբարձություն և գինեկոլոգիա» մասնագիտությամբ։
1973-1989 թվականներին եղել է Մանկաբարձության և գինեկոլոգիայի գիտահետազոտական ինստիտուտի տնօրեն, ղեկավարել է ծննդօգնության խորհուրդը,
1992-1993 թվականներին՝ ՀՀ Առողջապահության նախարարության «Առողջապահության ազգային ինստիտուտի» գործադիր տնօրեն։ Հանդիսացել է Մանկաբարձ-գինեկոլոգների Համամիութենական միության նախագահության խորհրդի անդամ։ Բազմիցս մասնակցել է մանկաբարձ-գինեկոլոգների Համաշխարհային և Համաեվրոպական կոնգրեսների։

## Պարգևներ
* «Աշխատանքային կարմիր դրոշի» շքանշան
* «Ժողովուրդների բարեկամության» շքանշան
* «Առողջապահության գերազանցիկ» պատվո նշան
* «Անձնվեր աշխատանքի համար» հոբելյանական մեդալ
* Հայաստանի Հանրապետության վաստակավոր բժիշկ

## Ծանոթագրություններ

Կատեգորիա:1929 ծնունդներ
Կատեգորիա:2000 մահեր
Կատեգորիա:Աշխատանքային կարմիր դրոշի շքանշան
Կատեգորիա:Դեկտեմբերի 24 մահեր
Կատեգորիա:Երևան քաղաքում մահացածներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ՀՀ վաստակավոր բժիշկներ
Կատեգորիա:Հայ բժիշկներ
Կատեգորիա:Հայ մանկաբարձներ
Կատեգորիա:Նոյեմբերի 13 ծնունդներ
Կատեգորիա:Նոյեմբերյան քաղաքում ծնվածներ
Սենես

** Սենես** (), մունիցիպալիտետ Իսպանիայում՝ անդալուզական Ալմերիա պրովինցիայում։ Տարածքը՝ 50 կմ2։ Բնակչությունը՝ 354 մարդ (2010 թվականի տվյալներով)։ Պրովինցիայի վարչական կենտրոնից գտնվում է 50 կմ հեռավորության վրա։

## Բնակչություն

## Ծանոթագրություններ

## Արտաքին հղումներ
* Senés
* Senés 

Կատեգորիա:Ալմերիա պրովինցիայի բնակավայրեր
Կատեգորիա:Անդալուսիայի բնակավայրեր
Կատեգորիա:Իսպանիայի քաղաքներ
Դինամիկական երկրաբանություն

**Դինամիկական երկրաբանություն**, ֆիզիկական երկրաբանություն, երկրաբանության ուղղություն, ուսումնասիրում և պարզաբանում է երկրի ռելիեֆի ու ներքին կառուցվածքի փոփոխության, ապարների առաջացման ու քայքայման երնույթները։ Դինամիկական երկրաբանությունը ձևավորվել է XIX դարի սկզբներին Չ․ Լայեփ ու Է․ Զյուսի աշխատանքնևրի հիման վրա։ Դինամիկական երկրաբոնւթյունը հետազոտում է երկրաբանական արտածին և ներծին երևույթները։ Երկրաբանության բոլոր ճյուղերը, առանձնապես տեկտոնիկան, հրաբխագիտությունը, սեյսմոլոգիան, գեոմորֆոլոգիան, այս կամ այն չափով կապված են դինամիկական երկրաբանության հետ։ Լաբորատոր պայմաններում երկրաբանական երևույթների մոդելավորումը, երկրաֆիզիկայի, երկրաքիմիայի ու թերմոդինամիկայի տվյալները լայնորեն կիրառվում են դինամիկական երկրաբոնւթյան բնա գավառում։ Դինամիկական երկրաբանությունը նպաստում է շիևարարության և օգտակար հանածոների որոնման տեղամասերը ճիշտ ընտրելուն։

## Գրականություն
* Якушева А․ Փ․, Динамическая геология, М․, 1970

Կատեգորիա:Երկրաբանություն
Կատեգորիա:Երկրաբանության բաժիններ